NÁVRH
UZNESENIE VLÁDY SLOVENSKEJ REPUBLIKY

č.

z

Vyhodnotenie Priorít vlády SR vo vzťahu k rómskym komunitám za rok 2002 a  Stratégie vlády SR na riešenie problémov rómskej komunity za rok 2001

a

Základné tézy koncepcie politiky vlády SR v integrácii rómskych komunít

Číslo materiálu:

Predkladateľ: Pál Csáky, podpredseda vlády SR pre európsku integráciu, ľudské práva a menšiny

Vláda

A. schvaľuje

A. 1.	Základné tézy koncepcie politiky vlády SR v integrácii rómskych komunít

B. berie na vedomie

B.1.	Vyhodnotenie Priorít vlády SR vo vzťahu k rómskym komunitám za rok 2002 a  Stratégiu vlády SR na riešenie problémov rómskej komunity za rok 2001

C. ukladá

Ministrovi obrany
Ministrovi spravodlivosti
Ministrovi vnútra
Ministrovi práce, sociálnych vecí a rodiny
Ministrovi zdravotníctva

C.1. vypracovať a finančne zabezpečiť v rozpočte na rok 2004 trvalo udržateľný plán systematického vzdelávania vybraných profesijných skupín zameraný na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie od roku 2004, s vyhliadkami až do roku 2010

Termín: do 30. júla 2003

Ministrovi spravodlivosti

C.2. realizovať školenia sudcov zamerané na slovenskú a relevantnú medzinárodnú právnu úpravu diskriminácie

Termín: priebežne rok 2003 

Ministrovi spravodlivosti 
v spolupráci so sekretariátom splnomocnenkyne vlády SR pre rómske komunity  a Slovenským národným strediskom pre ľudské práva

C.3. pripraviť pilotný projekt rómskych asistentov probačnej a mediačnej služby na základe výsledkov pôsobenia probačných a mediačných úradníkov 

Termín: do 31. decembra 2004

C.4. realizovať pilotný projekt rómskych asistentov probačnej a mediačnej služby

  		                                                            Termín: do 31. decembra 2005
 
C.5. vypracovať koncept rozšíreného systému bezplatného právneho poradenstva pre sociálne slabších občanov so zreteľom na regióny s vyššou koncentráciou príslušníkov rómskej menšiny
								Termín: do 30. júna 2003

Ministrovi vnútra

C.6. zriadiť regionálne pobočky Komisie na riešenie rasovo motivovaného násilia na úrovni krajských, prípadne okresných riaditeľstiev Policajného zboru, pre riešenie problematiky rasovo motivovanej trestnej činnosti

Termín: do 30. júna 2004

C.7. vypracovať analytický materiál o funkcii policajného špecialistu pre prácu s rómskymi komunitami a informovať o výsledkoch vládu SR

Termín: do 31. decembra 2003 

Ministrovi práce, sociálnych vecí a rodiny

C.8. vypracovať Program riešenia sociálnych problémov rómskych komunít so zameraním na dočasné vyrovnávacie opatrenia

Termín: do 30. septembra 2003

v spolupráci so splnomocnenkyňou vlády SR pre rómske komunity a Sekciou pre ľudské práva a menšiny

C.9. v rámci Koncepcie rovnosti príležitostí žien a mužov vypracovať Dodatok obsahujúci dočasné vyrovnávacie opatrenia špecificky zamerané na vyrovnávanie príležitostí rómskych žien

Termín: do 31. decembra 2003

      v spolupráci so splnomocnenkyňou vlády SR pre rómske komunity

C.10. vypracovať správu o dosahu a účinku zmien sociálneho systému na rómske komunity žijúce vo vybraných osadách v nadväznosti na Program sociálnych terénnych pracovníkov a Komplexný rozvojový program rómskych osád

Termín: do 30. októbra 2003

v spolupráci so splnomocnenkyňou vlády SR pre rómske komunity

C.11. vytvoriť legislatívne podmienky pre terénnu sociálnu prácu na úrovni miestnej štátnej správy a na samosprávnej úrovni, zaviesť terénnu sociálnu prácu aj do katalógu pracovných činností pre verejnú službu s cieľom odmeňovania vrátane návrhu ich metodického vedenia a zaškolenia

Termín: v súlade s prípravou zákona o sociálnoprávnej ochrane a sociálnej prevencii

     v spolupráci so splnomocnenkyňou vlády SR pre rómske komunity
	
C.12. vytvoriť legislatívne podmienky na vytvorenie siete poradcov na riešenie problémov rómskych komunity na úrovni vyšších územných celkov, predovšetkým z radov Rómov

Termín: do 31. októbra 2003

Ministrovi práce, sociálnych vecí a rodiny
      Ministrovi výstavby a regionálneho rozvoja
Ministrovi pôdohospodárstva

C.13. rozpracovať princípy regionálnej politiky v súlade s Národným rozvojovým plánom s ohľadom  na marginalizované skupiny rómskeho obyvateľstva

Termín: do 31. decembra 2003

      Ministrovi hospodárstva

C.14. v súlade s Národným rozvojovým programom podnikania podporovať rozvoj malého a stredného podnikania v rómskych komunitách prostredníctvom centier prvého kontaktu a zamerať ich aj na nezamestnaných Rómov

Ministrovi výstavby a regionálneho rozvoja

C.15. zosúladiť legislatívne nástroje Ministerstva výstavby a regionálneho rozvoja SR, ktorými sa poskytujú dotácie na obstaranie nájomných bytov k vyhláške Ministerstva zdravotníctva SR č.505/2002 pre najnižšie hygienické požiadavky na byty v bytových domoch a bytov nižšieho štandardu

Termín: do 30. júna 2003

Ministrovi pôdohospodárstva 
v spolupráci s ministrom životného prostredia a splnomocnenkyňou vlády SR pre rómske komunity

C.16. vypracovať prehľad stavu zásobovania obyvateľstva pitnou vodou v marginalizovaných rómskych osídleniach s návrhom dočasných vyrovnávacích opatrení

								Termín: do 30. septembra 2003

Ministrovi pôdohospodárstva

C.17. vo svojej pôsobnosti zabezpečiť vysporiadanie a legalizáciu vlastníckych vzťahov k pozemkom v rómskych osadách a existujúcich stavieb na týchto pozemkoch

Termín: do 30. júna 2003

Ministrovi zdravotníctva

C.18. vypracovať systém dostupnosti zdravotnej starostlivosti pre marginalizované rómske komunity aj s  finančným krytím
							          Termín: do 30. júna 2003

C.19. vypracovať systém terénnej práce zdravotných asistentov v rómskych osadách 

Termín: do 30. júla 2003

C.20. v súlade s decentralizáciou v zdravotníctve vypracovať model mobilných zdravotných jednotiek pôsobiacich v odľahlých segregovaných lokalitách 

Termín: do 30. júna 2003

C.21. pripraviť systém intenzívneho vzdelávania zdravotných pracovníkov, najmä zdravotníkov ”prvého kontaktu”, zameraného na kultúrne odlišnosti najmä v regiónoch so zvýšenou koncentráciou rómskych komunít

Termín: do 31. decembra 2003 

C.22. vypracovať Komplexný program systematického vzdelávania k ľudským právam pre zdravotníckych pracovníkov a študentov pripravujúcich sa na toto zamestnanie

Termín: do 30. júl 2003 

C.23. vytvoriť a predložiť Národný program ochrany reprodukčného zdravia

Termín: do 31. decembra 2003 

C.24. zabezpečiť poskytovanie informácií o plánovanom rodičovstve a pohlavne prenosných chorobách popri úradnom jazyku, v prípade potreby, aj v jazyku národnostných menšín

Termín: do 31. augusta 2003

Ministrovi školstva

C.25. na základe Akčného plánu zameraného na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002-2003 vypracovať a na Ministerstvo financií predložiť finančné nároky na rozpočet na rok 2004 trvalo udržateľné systematické vzdelávanie v tejto oblasti, s vyhliadkami až do roku 2010

Termín: do 30. júla 2003 a každoročne

C.26. vypracovať a predložiť koncepciu integrovaného vzdelávania rómskych detí a mládeže, vrátane rozvoja stredoškolského a vysokoškolského vzdelávania

Termín: do 28. február 2004

C.27. na základe vypracovaného súboru testov zohľadňujúcich kultúrne odlišnosti, ktoré v súčasnosti tvorí Výskumný ústav detskej psychológie a patopsychológie realizovať ich overovanie s cieľom reintegrovať rómske deti zo špeciálnych škôl 

Termín: od januára 2004

C.28. vypracovať správu o výchove a vzdelávaní rómskych detí, ktorej súčasťou bude informácia o situácii detí zo segregovaných rómskych osád

Termín: do 30. septembra 2003

C.29. kapacitne zabezpečiť a finančne nárokovať na štátny rozpočet na rok 2004 činnosť rómskych asistentov na všetkých tých materských a základných školách, ktoré navštevuje vysoké percento rómskych detí

Termín: do 31. augusta 2003

C.30. vypracovať dočasné vyrovnávacie opatrenia s cieľom pripraviť dostatočný počet pedagógov vyučujúcich v rómskom jazyku

Termín: do 30. júna 2004

C.31. vytvoriť národný plán výchovy a výučby k ľudským právam pre všetky úrovne vzdelávania v zmysle odseku 11 Akčného plánu OSN k Dekáde pre vzdelávanie k ľudským právam na obdobie 1995 – 2004

Termín: do 31. júla 2004

C.32. vytvoriť efektívny monitorovací a hodnotiaci systém rozsahu a kvality výučby k ľudským právam.  

Termín: do 31. marca 2004 

C.33. v rámci koncepcie rozvoja výchovy a vzdelávania v SR na najbližších 15 – 20 rokov (projekt ”Milénium”) cieľovo zaviesť multikultúrne vzdelávanie a výchovu do vzdelávacie procesu. 

Termín: podľa harmonogramu realizácie Národného programu výchovy a vzdelávania v SR na najbližších 15 – 20 rokov

Ministrovi kultúry

C.34. predložiť návrh zákona o národnostných menšinách v zmysle záväzkov Európskej charty menšinových a regionálnych jazykov

  	Termín: do 31. decembra 2003

C.35. v rámci grantového systému podporiť pravidelné vychádzanie aspoň jedného rómskeho periodika v dvojtýždennej periodicite

Termín: do 30. septembra 2003

vláda

D. odporúča 

Generálnemu prokurátorovi

D.1. vyhodnotiť doterajšie realizované vzdelávacie projekty v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie prokurátorov a právnych čakateľov prokuratúry

Termín: do 30. apríla 2003

D.2. realizovať školenia prokurátorov a právnych čakateľov prokuratúry zamerané na slovenskú a relevantnú medzinárodnú právnu úpravu diskriminácie

Termín: priebežne rok 2003

Ministrovi vnútra

D.3. medializovať objasnené prípady s cieľom predchádzať rasovo motivovanej trestnej činnosti

Termín: priebežne

Riaditeľovi Slovenskej televízie

D.4. zabezpečiť pravidelné televízne vysielanie rómskeho magazínu z troch regiónov v týždennej periodicite

Termín: do 30. septembra 2003

Riaditeľovi Slovenského rozhlasu							

D.5. zabezpečiť pravidelné rozhlasové  vysielanie rómskeho magazínu z troch regiónov v týždennej periodicite 

								Termín: do 30. septembra 2003

Predsedom vyšších územných celkov

D.6. uplatniť finančné nároky na vytvorenie siete poradcov na riešenie problémov rómskej komunity na úrovni vyšších územných celkov

Termín: v súlade s tvorbou štátneho rozpočtu

D.6. rozpracovať princípy regionálnej politiky v súlade s Národným rozvojovým plánom s ohľadom na marginalizované skupiny rómskeho obyvateľstva

Termín: v súlade s prípravou regionálnych rozvojových plánov

D.7. vytvoriť rómske národnostné oddelenia pri regionálnych osvetových centrách

								Termín: do 31. decembra 2003

Vykonajú:
Podpredseda vlády pre európsku integráciu, ľudské práva a menšiny 
Minister obrany
Minister spravodlivosti
Minister vnútra
Minister školstva
Minister kultúry
Minister práce sociálnych vecí a rodiny
Minister zdravotníctva
Minister pôdohospodárstva
Minister hospodárstva
Minister výstavby a regionálneho rozvoja
Minister životného prostredia
Splnomocnenkyňa vlády pre rómske komunity
Riaditeľ Slovenského národného strediska pre ľudské práva

Na vedomie:
Generálny prokurátor
Riaditeľ Slovenskej televízie
Riaditeľ Slovenského rozhlasu
Predsedovia vyšších územných celkov
ZMOS
Parlament Rómov SR
Rada Rómov SR
Fórum donorov